Доклад за извършена дейност на читалище

„Светлина 1952“ с. Малко село за периода 2021г.

 Читалищата имат мисията да бъдат обединяваща сила и двигателя на творческия порив. Българските читалища могат извисяват духовните измерения на народностната традиция, чрез своите послания за безкористност, свободомислие, разкритие на неподозирани дарования. Нещо повече, читалищата консолидират и етническите малцинства в страната, които имат пълното право да развиват своите фолклорни традиции като неотменна част от културното многообразие на България като държава. Читалищата носят мисията да съхраняват необоримостта на българските танци, хора и напеви.

 И тази изминала година беше изпълнена с трудности. Епидемичната (CoV-19) и финансовата криза през последните няколко години даде много сериозен негативен оттенък, не само в икономическата но и в културната сфера.

 Културните потребности на малката общност са важни, за да не обезлюдяват селата. Читалището в малките населени места са единствените културни институции и е необходимо, да бъдат приоритет на общината с цел задоволяване културните и духовни потребности на населението.

 Основна за читалище и с днешна дата си остава библиотечно

информационната дейност. Читалищната библиотека, винаги е била един

от приоритетите на читалищното ръководство. Библиотеката, като част от

читалищната структура, организира и реализира много и разнообразни

културно - масови мероприятия.

 Читалището ни е живата връзка на населението и подрастващите с нематериалното културно наследство. В съвременните условия то продължава да осъществява активен диалог, да участва в процеса на издирването на характерните за нашето населено място обичаи, песни, танци, занаяти, да насърчава предаването им към следващите поколения.

С многообразието на традициите се осъществява живата връзка на поколения и родове с миналото и естествен мост към бъдещето.

 Чрез самодейните и художествено - творчески групи и състави читалището спомага за запазването на това наследство. Богат е културния календар на читалището ни. Много празници, които организираме по местния, общинския и националния културен календар.

Тръгваме от Йордановден, Бабинден, Първи март, Празника на жената. Не можем и тази година да не отбележим съвместната дейност на читалището с училището. Библиотеката се помещава в една от помещенията на училището. И това дава възможност на малките да участват и поднасят

изненадващи програми при различни чествания и празници.

 Целите които си поставихме се изразява в запазването на идентичността на читалището като институция и жизненост чрез обогатяване на социалната и образователна дейност и осигуряване на достъп до глобалното информационно пространство чрез интернет комуникации и компютърни услуги.

 Но финансовите възможности на библиотеката се отразява непосредствено върху библиотечното комплектоване. Нуждаем се от компютър с която да помогнем осъществяването на равен достъп до информация. Както всички библиотеки и нашето се нуждае от ремонтни дейности. Крещяща е необходимостта за смяната на прозорци. За да задържим читателския интерес и повишиш броя на читателите е нужно постоянно да обновяваме книжния фонд за най - малките. Отоплението на сградата се извършва с твърдо гориво.

 Спазвайки епидемичните мерки отчетени бяха мероприятия по празничния календар на читалището.

**Месец Януари:**

- По случай рождението на Христо Ботев – четене на произведения за Ботев.

**Месец Февруари:**

- Отбелязване на Обесването на Васил Левски - подготвяне на табло.

**Месец Март:**

- Състезание между децата от детската градина за най – оригинална мартеница.

- Празнично честване на 8-ми март.

- Национален празник на република България

**Месец Април:**

- „Ден на хумора и шегата“ – задаване на гатанки между малките

- „Денят на книгата” – четене и беседи.

**Месец Май:**

- Честване на празника Гергьовден.

- Ден на Славянската писменост и култура

- Отбелязване - Денят на Библиотекаря.

**Месец Юни:**

- Участие на Фестивал в град Котел.

- Ден на Ботев и загиналите за свободата на България.

**Месец Септември:**

- Съединението на България – табло.

- Независимостта на България.

- Европейска седмица на спорта – състезания между децата от детската градина.

**Месец Ноември:**

- Отбелязване на Деня на Народните будители.

**Месец Декември:**

- Честване на Коледа и Нова година – сурвакници. ( Подаръци за най-малките )

 Българските читалища са наистина уникална форма на човешкото общуване и своеобразни храмове на българската духовност. Никъде по света няма такава форма и трябва да сме горди, че думата „читалище“ влезе в европейската и световна употреба.

 В него младия българин за пръв път се е приобщавал към света без да забравя най – хубавото от народните традиции и обичаи. Читалищата притежават добродетелта да бъдат преносители на светлината, озарила щедростта на дарители и меценати.

Народните читалища са едно от най-високите достижения на българския национален дух, българската просвета и култура. Те са уникална просветна организация с исторически заслуги в национално развитие.

с. Малко село Председател:…………………/

 Секретар:……………………../